Menaka zavamaniry

Ny menaka zavamaniry dia zaka matavy miendrika ranoka raha ao amin' ny mari-panan' efitrano, azo avy amin' ny zavamaniry misy menaka, izany hoe zavamaniry misy lipida ny voany. 

 Karazany 
Ny menaka zavamaniry dia mety manondro menaka isan-karazany:

 menaka fihinana: ampiasaina amin' ny sakafo;
 menaka zavamaniry fandoro: ampiasaina ho fandoro na ho fanampiny ao amin' ny môtera mampiasa hafanana;
 menaka zavamaniry atao fandrehitra: atao fandrehitra ain' ny jiro ampiasana menaka, ohatra;
 menaka ampiasaina amin' ny kôsmetika na amin' ny farmasia;

 Famokarana 
Ny famokarana menaka zavamaniry dia avy amin' ireto zavamaniry misy menaka ireto tamin'ny taona 2012: palma 35 %, sôza 27 %, kôlza 25 %, tanamasoandro 10 %, palmista 3 %. Ny palmie famboara-menaka dia manome vokatra be dia be satria miantoka ny ampahatelon' ny famokarana menaka zavamaniry eran-tany amin' ny alalan' ny fambolena azy amin' ny 7 % amin' ny tany ambolena zavamaniry misy menaka.

Indreto ny karazana menaka araka ny zavamaniry nakana azy:

 menaka palma (Elaies guineensis),
 menaka sôzà (Glycine max),
 menaka kôlza (Brassica napus) sy motarda,
 menaka tanamasoandro (Helianthus annuus),
 menaka palmista (Elaeis guineensis),
 menaka voanjo (Arachis hypogaea),
 menaka landihazo (Gossypium sp.),
 menaka ôliva (Olea europaea), menaka voanio (Cocos nucifera),
 menaka katsaka (Zea mays),
 menaka ampombom-bary (Oryza),
 menaka voamaho (Sesamum indicum),
 menaka nizela mainty (Nigella sativa),
 menaka vihim-boaloboka (Vitis),
 menaka karite (Vitellaria paradoxa),
 menaka vihin-drongonimbazaha (Linum usitatissimum),
 menaka kanabidiôla.